Publication: Magyar Közlöny
Issue: MK-2000-34 (Year: 2000, Number: 34)
Era: 1990-2004
Section: az 54/2000. (IV. 13.) Korm. rendelethez
Paragraph Index: 340

5. Az ismeretek ellenőrzési rendszere Az ismeretek ellenőrzési rendszere a tantervben előírt gyakorlati jegyek megszerzéséből, beszámolókból, kollokviumok, szigorlatok, alapvizsgák, nyelvvizsga letételéből, évfolyamdolgozat, továbbá szakdolgozat elkészítéséből és záróvizsga letételéből tevődik össze. 5.1. Az évfolyamdolgozat A képzés folyamán elkészítendő írásbeli dolgozat, amellyel a hallgató bizonyítja, hogy a szakmai törzsanyagot egy — az intézmény által felkínáltak közül választott — téma kidolgozásában alkalmazni tudja. 5.2. A szakdolgozat Az intézmény által felkínáltak közül választott téma önálló szakmai munkán alapuló, tudományos igényű kidolgozása a képzés utolsó egy-két félévében, amely a hallgató alapos tárgyi ismereteiről és ezek alkalmazásában szerzett jártasságáról tanúskodik. 5.3. A záróvizsga 5.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség, — kötelező szigorlati tárgyak a magyar állam- és jogtörténet, az egyetemes állam- és jogtörténet, a római jog, a munkajog, a nemzetközi jog, a pénzügyi jog, a polgári eljárásjog, a büntetőeljárási jog, valamint az intézményi szabályzatban előírt legfeljebb még további három tárgy, — a jog- és állambölcselet az intézményi szabályzat szerint szigorlati vagy záróvizsgatárgy, — szakdolgozat, — egy idegen nyelvből középfokú, C típusú állami vagy azzal egyenértékű nyelvvizsga. 5.3.2. A záróvizsga részei: — a szakdolgozat megvédése, — szóbeli elméleti vizsga, melynek tárgya: az alkotmányjog, a közigazgatási jog, a büntetőjog, a polgári jog, valamint egy — az intézmény által szabályzatban előírt — további tárgy. 5.3.3. A záróvizsga eredménye: — az egyes záróvizsgatárgyakra, valamint a szakdolgozatra — annak megvédésére is tekintettel — kapott érdemjegyek számtani közepe. A Kormány 55/2000. (IV. 13.) Korm. rendelete a természettudományos felsőoktatás alapképzési szakjainak képesítési követelményeiről szóló

Source: https://magyarkozlony.hu/hivatalos-lapok/9da52319ac1082b160cb2163c67bbe16b108d010/dokumentumok/a1f269de795d15e141409f4c7cae5ed18e79dbe5/letoltes